Svart Framtid

Svart Framtid var et hardcore punkband fra Oslo, som var aktive fra 1982 til 1984. Deres eneste vinylutgivelse, EP 1984, regnes som en av de viktigste norske hardcoreutgivelsene gjennom tidene.

Bandet regnes for å være det første rendyrkede Blitz-bandet, og var også det første norske hardcorebandet som turnerte i utlandet. Bandets eneste studioinnspilling var 7"en EP 1984, som ble gitt ut på X-Port Plater. I tillegg ble det gitt ut en livekassett, Live Blitz i 1984. Bandet medvirket også i NRK Fjernsynsteaterets film Du har ikke en sjans, ta'n, både som band og som skuespillere. Filmen handlet om husokkupasjon i Oslo.

Da bandet gikk i oppløsning gikk Gunnar Nuven, Nils Aune og Fridtjof Benneche videre til Kafka Prosess. Harald tredal begynte i Stengte Dører.

Medlemmer

 * Gunnar Nuven (vokal)
 * Anders Eide (gitar)
 * Nils Aune (gitar)
 * Fridtjof Benneche (bass)
 * Harald Tredal (trommer)
 * Dag Rasmussen (bass)

Diskografi

 * EP 1984 (1984 EP)
 * Live Blitz (1984 kassett)

Eksterne linker

 * Svart Framtid Wikipedia
 * Svart Framtid Discogs
 * Svart Framtid Rockipedia